Document ID: /roh_data/filtered/fineweb-2-filterrobots_roh.jsonl.gz/31973

Inhalt
Exteriur
Scandal da corrupziun tar l'ONU
In anteriur president da la radunanza plenara da l'ONU è vegnì arrestà en ils Stadis Unids pervi da suspect da corrupziun. A John Ashe, anteriur ambassadur dal stadi caribian Antigua e Barbuda, vegn rinfatschà d'avair prendì encunter d'in milliardari chinais passa in milliun dollars.
John Ashe duai, sco cuntraprestaziun per ils daners da corrupziun, avair s'engaschà che l'ONU avria in center da conferenzas en la citad chinaisa Macau, quai las reproschas da las autoritads da persecuziun penala.
Ashe ha presidià il gremi da l'ONU tranter ils onns 2013-2014.
RR novitads 06:00